Стилски фигури

Стилски изразни средства – стилски фигури имаат посебна убавина, вредност и знаачење. За да се анализира една литературна творба треба да се има познавање на стилските изразни средства. Стилкски фигури кои ни се важни во нашето образовсние:

**Епитет**

Епитетот е стилско изразно средство, што стои до некој збор (најчесто до именката) и открива некоја важна особина на предметите, појавите или чувствата искажани со именката. Епитет е украс на именката.

За епитет најчесто се употребуваат придавките (**бел** снег, **сува** зима.) Во функција на епитет може да се јави и именката (,,се рути **карпа** мрак‘‘ – Кочо Рацин.)

Епитетот може да биде пред именката ( убав ден ), но може да стои и по именката ( денот убав .)

Постојат неколку видиви на епитет:

* **Обичен** епитет (банален): **стар** дедо, **лошо** дете**, питомо** животно;
* **Постојан** епитет: **гајтан** веѓи, **лута** змија**, пуста** печалба;

Постојаните епитети најчесто се користат во народната литература и стојат со определени именки сраснати со нив.

* Алегоричен епитет: езерска девојка, Јована – Борче Петровски.

Алегоричен епитет добиваме кога на именката необично и несекојдневно го истакнуваме нејзиното значење.

**Компарација**

,,од пријателството да сме среќни

се од радост да блика,

сите да се среќни

**ко** во магична слика‘‘

-Рамазан Раманоски

Компарација е стилско изразно средство со кое вршиме споредување врз основа на некои заеднички карактеристики или особини.

**Персонификација**

Персонификација е стилска фигура со која на неживите предметии на суштествата им препишуваме човечки особини.

Пр: ,,Баба Марта чека на праг да го замени Сечко‘‘

,,Планинските врвови дишат под синото небо’’.

**Ономатопеја**

Ономатопеја е стилско изразно средство со кое имитираме звуци од природата, животните и сл.

Пр: **аууу – ауууу** – завиваше волкот;

Хеххехе- слатко се смееше детето;

**Оффф** – извика таа.

Ономатопејата ни помага да создадеме пожива слика кога говориме.

**Метафора**

Метафора е стилско изразно средство со кое еден збор или поим се заменува со друг, според некоја заедничка сличност. Уште се нарекува и скратена компарација.

,,Наоколу стебла кршни

сред **водите мирни** сјајни

**два острова**, ко две тајни‘‘

,,Ја излези, јунакова мајко

па погледни доле преко поле

да си видиш какво добро иде

добро иде, оште подобро води,

**сокол иде – гулабица води**

Метафората може да биде именска, глаголска, придавска и сл.

Пр: Мајка ми е ангел – именска

Натежнаа оловни облаци – придавска

Ме гризна за срце – глаголска

**Хипербола**

Хипербола е стилско изразно средство со кое ги преовеличуваме настаните, предметите, појавите и слично. Најмногу се користи во народната литература.

Се употребува и за емоционално значење како во литературата така и во секојдневниот говор.

Пр: Ќе пукнам од смеа;

Тонам во море од солзи.

***Димо и змија голема***

Излегла змија голема

под рамно поле Видина,

кога се змија исправа,

колко две тенки тополи,

кога се колач виеше,

колко две гумна широка.

**Народна песна за Крале Марко**

**Градација**

Градација е стилска фигура со кое се редат поими или поетски слики постепено по својот интензитет. Се почнува со најслабото чувство, па кон најсилното но, може и обратно. Во лирската поезија, градацијате е често употребувана бидејќи со неа се зголемува емоционалноста и се збогатува сликовитоста на поетскиот јазик.

Лилјана, мома убава

Лилјана ситен посилок,

Лилјана розов каранфил,

Лилјана црвен трендафил. – народна песна

**Рефрен**

Рефрен е стилска фигура со која повторуваме еден или повеќе стихови во една строфа, но некогаш може да се повтори и цела строфа. Со оваа стилска фигура се поттикнува музикалноста во песната.

**Смешен настан на улицата**

По нашата улица

Протрча виулица.

По тротоарот дрвјата се свија

заличија на смешни животни

кога вода на потокот пијат.

По нашата улица

Протрча виулица.

- Србо Ивановски

**Апострофа**

Апострофа е стилска фигура преку која поетот се обраќа кон неживи нешта, кон премети, на апстрактни поими како и кон живи суштества.

Пр: - ,, О, времиња, што ве в мрак родот мој минал‘‘

- ,, О, тешкото‘‘

-Блаже Конески

**Иронија**

Иронијата е изразно средство во кое со замина на два поима се изразува потсмев кон некого или нешто односно, стилска фигура со која се исмејува некој или нешто во форма на привидна согласност или пофалба.

Пр: Е баш си добар другар!

Браво, блазе тебе!

**Симбол**

Симбол е стилско изразно средство со кое имињата на конкретни предмети или животни, како и имињата на одделни појави во природата се земаат како знаци, како слики за да се искаже мислата посликовито. Симболот е знак на некој поим или група поими .

Пр: ,,Два конца парај од срцето драги,

едниот **црн** е, а другиот **црвен‘**‘

-Везилка – Блаже Конески

црн конец – симбол на маката, тагата и ропството;

црвен конец – симбол на копнежот, борбата за слобода

**Алегорија**

Алегорија е стилска фигура со која употребуваме зборови со преносно значење за да се прикажат недостатоците кај луѓето во нивните меѓусебни односи. Застапена е и кај поезијата и кај прозата. Басните се најпознат епски вид во кое се употребува алегориј.

**Словенска антитеза**

Словенска антитеза е стилска фигура со која, поставуваме прашање – теза, ја негираме тезата и даваме одговор кој е спротивен на тезата.

Пр:

-Дали негде огин гори,

та сред огин змии пиштат ,

ела, мајко, веди трештат

та се пуста земја тресе. **- теза**

Ниту синко, огин гори,

ни сред огин змии пиштат

ниту веди, синко, трештат,

ни се пуста земја тресе. – **негирање на тезата**

туку, синко, полошо е

и од огин и од вода,

врие, чедо, тиран гладен,

низ нашата црна земја – **одговор, спротивен на тезата.**

**Сарказам**

Сарказам е цинично исмејување на некоја личност со тоа што се наведуваат особини спротивни на вистинските.

Пр: - за некој ако има голема рака му велиме дека има раче, ако има голема нога му велиме дека има ноже.

**Литота**

Е спротивно од хиперболата односно нешто опишуваме помалце одошто е.

Пр: За некој што има големи заби ќе кажеме дека тој има мали заби.

**Парафраза**

Парафраза се добива кога во еден исказ се употребуваат вишок на зборови. Се користи за да се избегне вистинскиот исказ на зборот , ако не е пригодно тој да се употреби.

Пр: Умре – отиде на другиот свет;

Учи – се фати за книга

**Оксиморон**

Оксиморон е стилска фигура којашто се создава со спојување на спротивни поими.

Пр: светол мрак, паметен будала, светлата темнина исл.

**Реторско прашање**

Реторско прашање е прашална реченица која служи како исказна. Се поставува прашање чиј одговор е е очигледен и нема потреба да се искажува со зборови.

Пр: Ако видиме дека некој учи, ќе го прашаме: Учиш? – со што веќе го имаме и одговорот.

Изработил: Рамазан Раманоски

наставник по македонски јазик